**Veliko početno slovo u imenima stanovnika,**

**naroda, država i pokrajina**

(naslov prepiši u bilježnicu)

Pročitaj kratku priču.

 Anica, Ćiro i Dragoš izvan Hrvatske

Anica ,Ćiro i Dragoš putuju. Odlučili su otputovati izvan Hrvatske. U **Francuskoj** su zajedno s **Francuzima** jeli izvrstan francuski sir. U **Republici Austrij**i upoznali su glazbu slavnoga Mozarta.Uvjerili su se kako su **Austrijanci** uistinu ponosni na svoju glazbu. Anica je predložila da otputuju i do **Italije**. Čula je da su **Talijani** poznati modnu kreatori. Na nagovor Ćire i Dragoša iz Italije su svi zajedno otišli do **Turske**. Iznenadilo ih je kako **Turci** glasno razgovaraju. Umorni od prijeđenih više stotina kilometara radosni su se vratili u **Republiku Hrvatsku.** Dragoš je rekao kako su njemu ipak od svega najdraži **Slavonci, Istrani, Međimurci i Zagorci.**

Koje su sve države proputovali Anica, Ćiro i Dragoš?

**UOČI** (prepiši tablicu u bilježnicu)

|  |  |  |
| --- | --- | --- |
| **IME DRŽAVE** | **IME NARODA** | **IME STANOVNIKA** |
| Francuska | Francuzi | Francuz, Francuskinja |
| Italija | Talijani | Talijan, Talijanka |
| Republika Austrija | Austrijanci | Austrijanac, Austrijanka |
| Republika Turska | Turci | Turčin, Turkinja |

Na sva pitanja odgovori usmeno:

Dobro promotri i odgovori:

a) Kako su napisana imena država, naroda i stanovnika?

b) Kako su napisani višečlani nazivi država?

Dragoš nabraja stanovnike Republike Hrvatske. Pročitaj još jedanput njihova imena.

 a) Kako su napisana imena stanovnika?

U Republici Hrvatskoj postoje mnoge pokrajine. Po njima su stanovnici dobili imena.

PROMOTRI (prepiši u bilježnicu):

HRVATSKA POKRAJINA STANOVNIK

Lika Ličanin, Ličanka

Slavonija Slavonac, Slavonka

Dalmacija Dalmatinac, Dalmatinka

Istra Istranin, Istranka

Međimurje Međimurac, Međimurka

Promotri i usmeno odgovori:

a) Što primjećuješ? Kako su napisani navedeni zemljopisni naziv?

b) A kako njezini stanovnici?

c) Kako pišemo imena stanovnika, naroda, država i pokrajina?

**PRAVILO** (prepiši) **:**

**Imena naroda, stanovnika, država, pokrajina, krajeva, otoka, poluotoka i naselja pišu se VELIKIM POČETNIM SLOVOM.**

ZADATAK:

Prepiši tablicu u bilježnicu i ispuni je.

|  |  |  |  |
| --- | --- | --- | --- |
| POKRAJINA | STANOVNIK | STANOVNICA | POSVOJNI PRIDJEV |
| Lika |  |  |  |
|  | Slavonac |  |  |
|  |  | Dalmatinka |  |
|  |  |  | podravski |
| Istra |  |  |  |
|  |  |  | međimurski |